recursal/SuperWikiNEXT-32B huggingface dataset:
PapoPapo

**Gregorio la 16-a**, naskita la 16-an de septembro 1765 en Belluno kun la nomo *Bartolommeo Alberto Cappellari*, estis papo de la 5-a de februaro 1831 ĝis la 1-a de junio 1846, kiam li mortis en Romo. Li estis romualdano.

La konklavo por lia elekto daŭris sufiĉe longe; laŭ iuj 54 aŭ 64 tagojn; ĝi finiĝis la 2-an de februaro 1831. Antaŭ sia elekto Gregorio estis ne episkopo, sed monaĥeja abato (eklezie samranga al episkopo, sed ne al kardinalo). Li estis la lasta ne-episkopo, kiu estis elektita kiel papo.

Vivo
----

Cappellari aliĝis al la monakejo romualdana de Murano kaj iĝis ties abato. Li gajnis bonajn sciojn pri orientaj lingvoj. Lia verko »Trionfo della Santa Sede«, kiu tradukitis en multajn lingvojn, kaŭzis lian ordenestrigon. Papo Leono la 12-a nomumis lin en 1826 kardinalo kaj igis lin ĉefon de la Papa Kongregacio por la evangelizado de la popoloj.

Post la finfaro de la konkordato kun Nederlando (ankoraŭ dum la regado de Leono la 12-a) la papo Pio la 8-a nomumis Cappellari la ĉefintertraktanto kun la prusoj. Temis pri reguligo de geedzecoj inter katolikoj kaj protestantoj.

Atingoj kaj karaktero
---------------------

Kvankam Cappellari persone estis modesta kaj bonhumora li enkondukis, post la papiĝo, tre malmodernajn tendencojn en la Papan Ŝtaton favorante la jezuitojn. Ribeloj baldaŭ finigitis kun helpo de aŭstraj trupoj. La de aliaj eŭropaj registaroj rekomendita plimodernigo de la Papa Ŝtato ne okazis. En 1832 sekvis nova ribelo; pro denova aŭstra helpo trupoj el Franclando sekve okupis Ancona. La sekvajn jarojn alternis rebeletoj, amnestietoj, plirigidigoj. Ĉirkaŭ 2000 politikaj arestitoj salajritis je la fino de la regado de Gregorio la 16-a.

Gregorio ankaŭ havis multkostajn elspezojn ekz. por akvokondukilo ĉe Tivoli, por la finkonstruo de la Paŭlo-kirko. Inverse li meritis pri la ordigo de la artkolektoj papaj kaj la malfermigo de la Vatikana biblioteko por esploristoj. Ultramontanismo kreskis dum lia regado.

Interesaĵoj
-----------

* La papo kondamnis sklavecon, sed ankaŭ la polan Novembran ribelon kontraŭ la Rusia Imperio.

Fonto
-----

Meyers Großes Konversations-Lexikon, Band 8. Leipzig 1907, p. 269, kio legeblas tie ĉi interrete.

* 
*

Eksteraj ligiloj
----------------

* Gregorio la 16-a en la Vikimedia Komunejo (Multrimedaj datumoj)
* Kategorio Gregorio la 16-a en la Vikimedia Komunejo (Multrimedaj datumoj)

* 
* Arkivigite je 2005-10-23 per la retarkivo Wayback Machine
* 
* Arkivigite je 2005-12-12 per la retarkivo Wayback Machine


|  |  |
| --- | --- |
| Bibliotekoj | * PeEnEo: 17370
* GND: 118541897
* LCCN: nr92022200
* VIAF: 79049872
* ISNI: 0000000120964745
* LIBRIS: 290264
* SUDOC: 028614526
* BNF: 12041437z
* ULAN: 500283606
* NLA: 50414923
* NKC: jx20060210022
* ICCU: TO0V150654
* BNE: XX1290490
 |
La **Ĉefurbanoj de Vaŝingtono** (angle *Washington Capitals*) estas profesia glacihokea klubo bazita en Vaŝingtono, DK. Ili estas membroj de la Metropolita Divido de la Orienta Kongreso de la Nacia Hoke-Ligo (angle: National Hockey League). La Ĉefurbanoj estas posedita de Monumental Sports & Entertainment, estrita de Ted Leonsis. De 1974 ĝis 1997, la Ĉefurbanoj ludis siajn hejmajn ludojn ĉe Capital Centre en Landover, Marilando. En 1997, la teamo moviĝis al la areno nun nomita Capital One Arena, sia aktuala hejma areno en Vaŝingtono.

La Ĉefurbanoj estis fondita en 1974 kiel ekspansia franĉizo, kune kun la Skutoj de Kansasurbo. Ekde la aĉeto de la teamo en 1999, Leonsis revitaligis la franĉizon pere de la elekto de stelaj ludistoj kiel Alexander Ovechkin, Nicklas Backstrom, Mike Green kaj Braden Holtby. La 2009-2010 Ĉefurbanoj gajnis sian unuan Trofeon de Prezidanto (angle: President's Trophy) ĉar estis la teamo kun la plej nombraj poentoj je la fino de la regula sezono. Ili gajnis ĝin denove en 2015-2016, kaj por la tria fojo la sekvantan sezonon en 2016-2017. Krome ili atingis dek-unu dividajn titolojn kaj tri Trofeojn de Prezidanto; la Ĉefurbanoj atingis la ĉampeonecon dufoje (en 1998 kaj 2018), venkis en la Pokalo de Stanley en 2018.

La Ĉefurbanoj retirigis la uzon de kvar numeroj por honori kvar ludistojn. Krome, la teamo tenis asocion kun numeroj de individuoj induktita en la Glacihokean Halon de Famuloj. La Ĉefurbanoj aktuale estas aniĝitaj kun du plej malgrandaj ligaj teamoj, la Ursoj de Hershey (angle: Hershey Bears) de la Usona Hoke-Ligo (angle: *American Hockey League*), kaj la Stingrays de Suda Karolino (angle: *South Carolina Stingrays*) de la ECHL.

Eksteraj ligiloj
----------------

* Oficiala retejo de la Ĉefurbanoj de Vaŝingtono angle
ISO

**Vlagtwedde** (52° 56′ N; 07° 09′ E Mapo) (loĝantoj je la 1-a de junio 2005: 16.674) estas antaŭa municipo en norda Nederlando, en la provinco Groningen: ĝi nun apartenas al nova municipo Westerwolde. La municipo havas areon de 170,51 km² (de kiu 2,78 km² water). La urbdomo estas en Sellingen.

En Vlagtwedde troviĝas la fortikaĵo Bourtange.

Subdivido
---------

La municipo Vlagtwedde enhavas la sekvajn vilaĝojn: Abeltjeshuis, Bakovensmee, Barnflair, Borgertange, Borgerveld, Bourtange, Burgemeester Beinsdorp, De Bruil, Ellersinghuizen, Hanetange, Harpel, Hasseberg, Hebrecht, 't Heem, Jipsingboermussel, Jipsingboertange, Jipsinghuizen, Lammerweg, Laude, Lauderbeetse, Laudermarke, Lauderzwarteveen, Leemdobben, Maten, Munnekemoer, Over de Dijk, Overdiep, Pallert, Plaggenborg, Poldert, Renneborg, Rhederveld, Rijsdam, Roelage, 't Schot, Sellingen, Sellingerbeetse, Sellingerzwarteveen, Slegge, Stakenborg, Stobben, Ter Apel, Ter Apelkanaal, Ter Borg, Ter Haar, Ter Walslage, Ter Wisch, Veele, Veerste Veldhuis, Vlagtwedde Vlagtwedder-Barlage, Vlagtwedder-Veldhuis, Weende, Weenderveld, Weite, Wessingtange, Wollingboermarke, Wollinghuizen, Zandberg (parte), Zuidveld.

Publika transporto
------------------

La publika transporto en la municipo Vlagtwedde estas prizorgata per la sekvaj buslinioj:

* linio 14: Stadskanaal-Alteveer-Vlagtwedde-Veele-Blijham-Winschoten
* linio 42: Emmen-Emmer Compascuum-Ter Apel
* linio 70: Ter Apel-Sellingen-Jipsinghuizen-Vlagwedde
* linio 72: Vlagtwedde-Bourtange
* linio 73: Emmen-Nieuw Weerdinge-Ter Apel-Ter Apelkanaal-Zandberg-Musselkanaal-Stadskanaal-Hoogezand-Groningen
* kvartalbuso 92: Stadskanaal-Mussel-Jipsingbourtange-Jipsinghuizen-Sellingen

Eksteraj ligiloj
----------------

* Komunuma retejo
**Kaliksto la 1-a** estis la 16-a papo (217-222), ankoraŭ en la tempo de persekutado de kristanoj.

Laŭ legendo li estis sklavo de komercisto Karpoforo, kiu al li konfidis ŝparbankon en Romo ĉe la Fiŝa Foiro. Kiam li perdis monon, li forkuris el Romo, estis kaptita kaj sendita kun aliaj kristanoj al minejoj en Sardinio. De tie lin savis Marcia, la konkubino de imperiestro Komodo kaj sekreta kristanino. Tiel li fariĝis libera homo. Papo Zefireno konfidis al li zorgadon pri kristana tombejo kaj faris el li sian konsilanton. Post la morto de Zefireno la kristanoj elektis kiel sian papon Kalikston.

La plej grava ago de papo Kaliksto estis edikto, laŭ kiu li pardonis eĉ plej gravajn pekojn al pentantoj (eĉ al murdintoj, adultintoj kaj herezuloj) kaj permesis geedziĝon al homoj de diferenca socia tavolo (ekz. nobelino kaj sklavo), kvankam la romiaj leĝoj tian geedziĝon opiniis malvalida.

Pro tiu ĉi edikto foriris el la eklezio sekto de Hipolito, la plej klera kristano, kiu opiniis la edikton hereza. Antaŭ sia martira morto li tamen rekomendis al siaj disĉiploj revenis al la eklezio.

Pri Kaliksto verkis historian romanon la franca verkisto Gilbert Sinoué sub titolo "*La Pourpre et Olivier*" ("La purpuro kaj olivujo").

  

* Kategorio Kaliksto la 1-a en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 27718
* GND: 118518445
* LCCN: nb2007024717
* VIAF: 302145857107322922610, 6759149489169593810003, 514159474326527662774, 4840160668048303560000 75845111, 302145857107322922610, 6759149489169593810003, 514159474326527662774, 4840160668048303560000
* ISNI: 0000000039551281
* SUDOC: 156528592
* NLA: 63539218
* BIBSYS: 6044283
* NKC: jn20020502003
* BNE: XX1290470
 |
La **Nacia Universitato de Kujo**, aŭ en hispana oficiale *Universidad Nacional de Cuyo* (mallongigita kiel UNCuyo o UNCu) estas la ĉefa universitato aŭ centro de alta edukado de la Provinco Mendoza, Argentino. Ĝi estis kreita en 1939 reage al postuloj de Mendoza, kaj de la provincoj San Juan kaj San Luis, kiuj kunformas la regionon Kujo. Tiu regiona ligo daŭris ĝis 1973, kiam ĉiu provinco konstituis sian propran Universitato (nome la *Universidad Nacional de San Juan* kaj la *Universidad Nacional de San Luis* respektive), kaj tiel restis la Nacia Universitato de Kujo nur por Mendoza kun la Instituto Balseiro.

En la aktualo ĝi enhavas 12 akademiajn unuojn kun sidejo en la urbo Mendoza (en la Universitata Centro - Parko Generalo San Martín kaj aliaj dependaĵoj) kaj filio San Rafael (provinco Mendoza), krom la Instituto Balseiro kiu funkcias en la urbo San Carlos de Bariloche (provinco Río Negro). Ĝi enhavas ankaŭ la altlernejon de la Universitata Teknologia Instituto kiu proponas teknikan edukadon al sep urboj de la provinco Mendoza. Ĝi havigas edukajn servojn ankaŭ de duaranga nivelo pere de ses mezlernejoj, kaj disponas ankaŭ de departamento de instruado de baza kaj antaŭ-baza niveloj. Ĝi havigas servojn por ĉirkaŭ 44.160 studentojn (2016), fare de 4.071 laboristoj (2005).

* Kategorio Nacia Universitato de Kujo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 599911
* LCCN: n80090296
* VIAF: 151399691
* ISNI: 0000000121855065
* SUDOC: 027412385
* BNF: 11867914s
* NKC: ko2009480898
 |
**Wewak** estas la ĉefurbo de la provinco Orienta Sepik de Papuo-Nov-Gvineo. Ĝi estas sur la norda marbordo de la insulo Nov-Gvineo. Ĝi estas la plej granda urbo inter Madang kaj Jayapura.

Inter 1943 kaj 1945, dum la Dua Mondmilito, Wewak estis loko de la plej granda japana aerbazo en ĉeftero de Nov-Gvineo. La bazo estis submetita al ripetita bombado fare de aŭstraliaj kaj usonaj fortoj, ĉefe dum unu amasa atako en la 17a de aŭgusto 1943. Okcidente de la urbocentro estas duoninsulo konata kiel Kabo Wom, kiu estis la loko de la kapitulaco de la japanaj fortoj el Nov-Gvineo la 13an de septembro 1945. La loko nunu estas hejmo de malgranda memormonumneto. La iama japana aerodromo estas ankoraŭ uzata kiel Wewak Internacia Flughaveno. En aŭgusto 1945 okazis du procesoj pro militkrimoj ĉe Wewak pro mutilado kaj kanibalismo. Leŭtenanto Takehiro Tazaki estis kondamnita al mortopuno (poste ŝanĝita al 5-jara enprizonigo kaj punlaboro) kaj alia akuzito estis senkulpigita.

Notoj
-----

1. ↑  "East Sepik Province Papua New Guinea". Arkivigite je 2013-05-09 per la retarkivo Wayback Machine Pacific Wrecks. Alirita la 6an de junio 2010.
2. ↑   Philip Piccigallo: The Japanese on Trial; Austin 1979; ISBN 0-292-78033-8 (Kap. 7 "Australia and Others")
**Wigger** estas rivero en la kantonoj Argovio kaj Lucerno. Ĝi havas longecon de 41 km.

Fonto
-----

La fonto situas norde de la monto Napf ĉe la koordinatoj 47° 0′ 28″ N 7° 56′ 41″ O﻿ / ﻿47.00778 °N, 7.94472 °O﻿ / 47.00778; 7.94472 (mapo)Koordinatoj: 47° 0′ 28″ N 7° 56′ 41″ O﻿ / ﻿47.00778 °N, 7.94472 °O﻿ / 47.00778; 7.94472 (mapo).

Fluo
----

Post ĝia fonto norde de la antaŭalpa monto Napf sur la teritorio de la komunumo Hergiswil la rivero unue nomiĝas Enziwigger. Ĝi rapide perdas altecon, trafluas la vilaĝokernon de Hergiswil kaj poste en Willisau unuiĝas kun ĝia alia plimalgranda fontrivero Buechwigger, kaj ek de tie nomiĝas Wigger. Post Willisau Wigger formas la limon inter Ettiswil kaj Alberswil, tiam ĝi trafluas la komunumojn Schötz kaj Egolzwil. Sekvas Nebikon, kie de sudoriento al ĝi alfluas ĝia ĉefa alfluanton Luthern, kiu laŭ longece ĝis tie fakte estas pli longa ol Wigger mem. La rivero fluas nun post la unuiĝo kun Luthern tra Altishofen, Dagmersellen kaj Reiden, post kiu komunumo ĝi forlasas la Kantonon Lucerno, atingante Kantonon Argovion. Ĝi fluas nun tra Brittnau, kaj tiam ĝi formas la limon inter Strengelbach kaj Zofingo, la plej granda urbo laŭlonge de ĝia fluo. Ĝi formas nun dum 2 kilometroj la limon inter Oftringo en oriento kaj Rothrist en okcidento, kaj fine inter Arburgo kaj Rothrist.

Oroserĉado
----------

Ĝis en la dua duono de la 19-a jarcento en la fontregiono de Wigger estis praktikata orlavado. Tiu aktiveco fine ĉesis, ĉar la laboro ekonomie ne plu indis.

Alfluo
------

Wigger alfluas inter Rothrist kaj Arburgo al la rivero Aro.

Eksteraj ligiloj
----------------

* Kategorio Wigger en la Vikimedia Komunejo (Multrimedaj datumoj)

* Hidrologiaj datumoj pri Wigger ĉe Zofingo Arkivigite je 2010-04-30 per la retarkivo Wayback Machine
**Bálint LÉPES** [lEpeŝ], laŭ hungarlingve kutima nomordo **Lépes Bálint** estis hungara pastro, ĉefepiskopo, episkopo, abato, verkisto, kanoniko, preposto. Éi estis grava figuro de la hungara kontraŭreformacio.

Bálint Lépes  naskiĝis en 1570 en Győr. Li mortis la 6-an de majo 1623 en Győr.

Biografio
---------

Bálint Lépes lernis en sia naskiĝurbo, Nagyszombat, Vieno. En 1589 li iĝis preposto en Csorna, en 1593 kanoniko en Esztergom. Baldaŭe li estis predikisto en Sopron, dume li havis diversajn titolojn. En 1602 li estis nomumita abato. En 1604 li ricevis diplomatian taskon en Pollando, hejmenveninta li partoprenis en la juĝado. Unua li estis elektita episkopo en 1606, post 3 jaroj li estis episkopo de Veszprém (urbo), krome li plenumis la saman titolon en Nyitra, Fine li iĝis ĉefepiskopo en Kalocsa. En 1620 li denove estis diplomato en kortumo de Gabrielo Bethlen. Liaj verkoj apartenas al la komenca periodo de la hungara baroko.

Elektitaj publikaĵoj
--------------------

* *Imádságos könyv* (Libro preĝeja), (1615)
* Az halando es iteletre menendoe tellyes emberi nemzetnek Fenyes Tükörö. Melliet ... *(1616, 1771)*
* *Pokoltol rettenteo es mennyei bodogsagra edesgeteo Tükör...* (1617, 1771)

Fontoj
------

* hungarlingva biografio
* hungarlingva biografio

* Kategorio Bálint Lépes en la Vikimedia Komunejo (Multrimedaj datumoj)
|  |  |
| --- | --- |
|  | Por samtitola artikolo vidu la paĝon Brittnau-Wikon (stacidomo). |

Pri la komunumo
---------------

**Wikon** estas komunumo en la distrikto Willisau en Kantono Lucerno, Svislando. Ĝi havis 1349 loĝantojn je la 31-a de decembro 2008.

Geografio
---------

Wikon siutas sude de la urbo Zofingo, al kies aglomeraĵo ĝi apartenas, inter la riveroj Wigger en okcidento kaj Uerke en oriento.

La teritorio de la komunumo etendiĝas sur areo de 8,28 km², de kiuj pli ol la duono, nome 51,6% estas kovritaj de arbaro, 39,5% servas por agrikulturo kaj 8,8% por setlado.

Najbaraj komunumoj
------------------

La komunumo Wikon limas en nordo al Zofingo, en nordoriento al Bottenwil, en oriento al Wiliberg, en sudo al Reiden, kaj en okcidento al Brittnau. Kun escepto de Reiden en sudo, ĉiuj najbaraj komunumoj de Wikon situas en la najbara Kantono Argovio.

Trafiko
-------

Wikon disponas kun la najbara komunumo Brittnau komunan stacidomon ĉe la trajnlinio de Svisaj Federaciaj Fervojoj de Olten al Lucerno. Krome la komunumo estas ankaŭ per la loka busreto de la urbo Zofingo bone konektita al la publika transportreto.

Tra la komunumo pasas la kantona ĉefvojo de Bazelo tra Olten kaj Zofingo al Lucerno. La plej proksima alveturejo al la svisa aŭtovojo A2 situas 4 kilometrojn sude en Reiden.

Historio
--------

La unua dokumenta mencio de Wikon datiĝas el la jaro 1256 kiel *Wiggen*.

Dum mezepoko en Wikon regis la Grafoj de Lencburgo, poste ties heredantoj la Grafoj de Kiburgo kaj fine la Habsburgoj, por ili la habsburgaj vasaloj la Kavaliroj de Büttikon administris la lokon. En la jaro 1415 la Svisa Ĵurkomunumo konkeris Argovion. La bernanoj kaj lucernanoj konkurencis pri la posedorajtoj en la regiono, la Svisa Dieto atribuis Wikon en la jaro 1470 al Lucerno. En la jaro 1476 la lucernanoj aĉetis de *Hans Thüring de Büttikon* ankaŭ la malaltan jurisdikcion. Kune kun Roggliswil Wikon formis ek de tiam ĝis la Helveta Revolucio en la jaro 1798 la kamparvoktejon Wikon. Dum la kvin jaroj de la Helveta Respubliko Wikon apartenis la la helveta distrikto Altishofen. Per la restaŭracio de la jaro 1803 Wikon estis atribuita al la distrikto Willisau de Kantono Lucerno.

Notoj kaj referencoj
--------------------

1. ↑  Fonto: Profilo de la komunumo sur la retejo de la kantono

Vidu ankaŭ
----------

* Brittnau-Wikon (stacidomo)

Eksteraj ligiloj
----------------

* Oficiala retejo de la komunumo Wikon
* Profilo de la komunumo sur la retejo de la kantono

* Kategorio Wikon en la Vikimedia Komunejo (Multrimedaj datumoj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Willisau |
| --- |
| Alberswil • Altbüron • Altishofen • Dagmersellen • Ebersecken • Egolzwil • Ettiswil • Fischbach • Gettnau • Grossdietwil • Hergiswil ĉe Willisau • Luthern • Menznau • Nebikon • Ohmstal • Pfaffnau • Reiden • Roggliswil • Schötz • Ufhusen • Wauwil • Wikon • **Willisau** • Zell |  |

 |
Superrigardo-mapo pri la kanalo
**Dortmund-Ems-Kanalo** estas nacia akvovojo de Germanio inter la haveno de Dortmundo kaj la urbo Papenburg ĉe Emso en la federaciaj landoj Nordrejn-Vestfalio kaj Malsupra Saksio. Kompetenta por la administrado estas la (Akva kaj Ŝiptrafika Administrejoj je Duisburg-Meiderich ĝis Datteln, Rheine ĝis Gleesen kaj Meppen ĝis Papenburg.

Lokoj laŭlonge de la kanalo
---------------------------

Dortmundo − 
Waltrop − 
Datteln − 
Olfen − 
Lüdinghausen − 
Dülmen –
Senden − 
Monastero − 
Greven −
Ibbenbüren − 
Hörstel − 
Rheine − 
Spelle-Venhaus –
Emsbüren − 
Lingen − 
Geeste − 
Meppen − 
Haren − 
Lathen − 
Fresenburg −
Dörpen − 
Rhede − 
Papenburg.

Referencoj
----------

1. ↑  Verzeichnis E, Lfd.Nr. 7 und 14 der Chronik Arkivigite je 2016-07-22 per la retarkivo Wayback Machine, Wasser- und Schifffahrtsverwaltung des Bundes

Eksteraj ligiloj
----------------

* Dortmund-Ems-Kanalo en la Vikimedia Komunejo (Multrimedaj datumoj)
* Kategorio Dortmund-Ems-Kanalo en la Vikimedia Komunejo (Multrimedaj datumoj)

* Dortmund-Ems-Kanalo ĉe wsv.de Arkivigite je 2013-11-16 per la retarkivo Wayback Machine
* Informoj pri Dortmund-Ems-Kanalo ĉe skipperguide.de
* Informoj pri Dortmund-Ems-Kanalo Arkivigite je 2018-09-05 per la retarkivo Wayback Machine
* La konstruo de Dortmund-Ems-Kanalo Arkivigite je 2013-06-22 per la retarkivo Wayback Machine
Logoo de Wikiwand
Ekrankopio de Wikiwand
**Wikiwand** estas programara interfaco disvolvita por vidi artikolojn de Vikipedio kun reklam-bazita enspeziga modelo, havebla por pluraj popularaj TTT-legiloj (retumiloj).

Historio
--------

Wikiwand (origine WikiWand, "Wand" estas la angla vorto por "sorĉbastono", kiu mirakle donas ravan aspekton al la tede aspekta origina Wiki-paĝo) estis fondita en 2013 fare de Lior Grossman kaj Ilan Lewin. Oficiale lanĉita en aŭgusto 2014, la interfaco inkludas flankan menuon, supran navigadon, personecigitajn ligilojn al aliaj lingvoj, novan tipografion, kaj aliron al antaŭrigardoj de ligitaj artikoloj. La listo de enhavoj estas konstante montrita sur la maldekstra flanko.

Grossman disvolvis ĝin por superi sian frustriĝon kun Vikipedio, argumentante ke "Tio ne havas sencon por ni, ke la kvina plej populara retejo en la mondo, uzata de duonmiliardo da homoj, havas interfacon kiu ne estis ĝisdatigita dum pli ol jardeko. Ni trovis la Vikipedian interfacon malorda, malfacile legebla (grandaj blokoj de malgranda teksto), malfacile navigebla, kaj mankohava en terminoj de uzebleco. "

Havebleco
---------

La interfaco estas havebla por Google Chrome, Safari kaj Firefox same kiel tra la retejo de Wikiwand. En marto 2015, Wikiwand aperigis iOS programon por iPhone kaj iPad.

Financado
---------

Wikiwand povis levi $ 600.000 por apogi la disvolviĝon de la plibonigita interfaco. La entrepreno esperas enspezi per la produkto integrante reklamojn por lernolibroj, artikoloj kaj klasoj. Ĝi deklaris ke ĝi intencas donaci 30% de siaj profitoj al la Fondaĵo Vikimedio.

Referencoj
----------

1. ↑  Jillian Wong (21 aŭgusto 2014).  ‘WikiWand’ Gives Wikipedia Clean New Layout For A Better Reading Experience. Taxi. Arkivita el la originalo je 2016-09-19. Alirita 22 aŭgusto 2014.
2. ↑   WikiWand. CrunchBase. Alirita 22 aŭgusto 2014.
3. ↑   WikiWand. Twitter. Alirita 22 aŭgusto 2014.
4. ↑  Martin Brinkmann (14 aŭgusto 2014).  WikiWand is a modernized Wikipedia frontend. ghacks.net. Alirita 22 aŭgusto 2014.
5. ↑   WikiWand makes Wikipedia beautiful. TNW. Alirita 22 aŭgusto 2014.
6. 1 2   Web App WikiWand Raises $600,000 To Give Wikipedia A New Interface. techcrunch.com (2 aŭgusto 2014). Alirita 22 aŭgusto 2014.
7. ↑  Zach Epstein (18 marto 2015).  New free iPhone app transforms Wikipedia into a stunning interactive experience. Yahoo. Alirita 26 marto 2015.[*rompita ligilo*]
8. ↑   About - Wikiwand (angle). Wikiwand. Arkivita el la originalo je 2015-02-08. Alirita 2016-02-12.

Eksteraj ligiloj
----------------

* Kategorio Wikiwand en la Vikimedia Komunejo (Multrimedaj datumoj)

* Oficiala retejo

Fonto
-----

*En tiu ĉi artikolo estas uzita traduko de teksto el la artikolo Wikiwand en la angla Vikipedio.*
**Wilbur De Paris** (naskiĝis la 11-an de januaro 1900 je Crawfordsville en Indianao; mortis la 3-an de januaro 1973 je Novjorko en Novjorkio) estis usona ĵaza trombonisto, komponisto kaj bandestro de diksilando.

Wilbur De Paris antaŭ ĵazklubejo *Onyx* julion de 1947. Foto de William P. Gottlieb

Vivo
----

 (de maldekstre:) Wilbur De Paris kun Sammy Price (malantaue), Sidney De Paris, Eddie Barefield kaj Charlie Traeger en klubejo *Jimmy Ryan's* je novjorko, proks. julion de 1947. Foto de William P. Gottlieb.
Wilbur De Paris lernis en la aĝo de sep jaroj ludi arkokornon kaj muzikis kun la bando de sia patro, kiu vagadis prezentante vodevilo-spektaklojn. Komence de la 1920-aj jaroj li unuafoje muzikis en Nov-Orleano dum koncertvojaĝo kun la bando „Mack´s Merrymakers". Komence de la 1920-aj jaroj li ankaŭ ludis ĉe Stuff Smith kaj fondis en 1925 propran bandon en Filadelfio. En la 1930-aj jaroj li muzikis interalie ĉe Noble Sissle, kun kiu li en 1931 unuafoje iris al Eŭropo, aŭ ĉe Benny Carter kaj Teddy Hill, kun kiu li en 1937 koncertvojaĝis en Eŭropo. Ekde 1938 ĝis 1941 li ludis ĉe Louis Armstrong, kiun li ankoraŭ konis el Nov-Orleano, kaj fondis en 1943 denove propran bandon, en kiu kunlaboris lia trumpetluda frato Sidney De Paris. Li ludis interalie en la 1940-aj jaroj ĉe Ella Fitzgerald kaj Roy Eldridge kaj ekde 1945 ĝis 1947 en la Orkestro Duke Ellington.

Post tio li fondis la ensemblon „New New Orleans Band", kiu miksis tradician diksilandon kun influoj de svingo kaj uzis laŭ la modelo de la bando „Red Hot Peppers" de Jelly Roll Morton rafinitajn aranĝaĵojn. Wilbur De Paris estis same kiel sia frato plurfoje muzikinta kaj surdiskiginta kun Morton kaj enprenis ankaŭ muzikistojn de Morton en sian bandon, ekzemple klarnetiston Omer Simeon kaj frapinstrumentiston Freddie Moore. Krom lia frato ofte ankaŭ kunmuzikis Doc Cheatham kiel trumpetisto, kiu kontraste al Sidney De Paris rezignis pri grumblego-efektoj per sia trumpeto. Aliaj bandanoj estis pretertempe Zutty Singleton ĉe frapinstrumentaro, Don Kirkpatrick ĉe piano kaj Eddie Gibbs resp. Lee Blair ĉe banĝo (Blair muzikis pli frue ankaŭ ĉe ). „New New Orleans Band" estis en la 1950-aj jaroj tre sukcesa en Novjorko kaj komencis fine de la 1950-aj jaroj koncertvojaĝi tutmonde. En 1957 ili reprezentis Usonon dum la sendependiĝo-solenaĵo de Ganao kaj muzikis en 1960 je la unua ĵazfestivalo je Antibes. Post la morto de sia frato en 1967 Wilbur De Paris jam nur prezentis laŭokaze.

Literaturo
----------


|  |  |
| --- | --- |
| Portala ikono | Portalo pri Muziko |

* Martin Kunzler: *Jazz Lexikon*. direct Media, Berlino 2005, ISBN 3-89853-018-3 (1 CD-ROM).

Eksteraj ligiloj
----------------

* Biografio[*rompita ligilo*]


|  |  |
| --- | --- |
| Bibliotekoj | * PeEnEo: 408825
* GND: 174001622
* LCCN: n91048667
* VIAF: 97145857811623020055
* ISNI: 0000 0000 3294 6934
* SUDOC: 156479311
* BNF: 138931851
* MBA: 327ad3f8-a453-45ed-a5d1-4a9398d6fca8
 |
|  |  |
| --- | --- |
|  Mikso | **Oni proponas alinomi** la artikolon «**Raŭpa ŝtupiranto**» al «**Raŭpa ŝtupirilo**».**Kialo:** Iranto estas tiu kiu iras, dum aparatoj estas iloj.

---

Se vi konsentas aŭ kontraŭas la proponon, bonvolu skribi viajn argumentojn ĉe Vikipedio:Alinomendaj artikoloj. |

**Raŭpa ŝtupiranto** estas mobila ilo por alirado, kiu povas grimpi sur randoj de ŝtuparo per ĝia ĉenbendo (raŭpo), kaj transporti rulseĝon tra ŝtuparo. Ĝi povas transporti pliajn rulseĝojn samtempe. Ĝi povas veturigi 130 kg. Ĝi funkcias per akumulatoroj. La helpanto metas ĝin al stuparo, kaj puŝas butonon, kiu orientigas ĝin supren aŭ malsupren. Ĝi havas du partojn, kaj estas transportebla per aŭto en lokon de uzado.

Per kontrolo de butonoj la helpanto turnigas la dentaran zonon. Tiu difinas direkton de movo. Dum veturado supren la helpanto malantaŭeniras supren. Oni devas multe praktiki, por povi uzi la ilon profesie kaj koni etajn detalojn. Atinginte la celon, la rulseĝo devas esti detirita.

Literaturo
----------

*

Traduko
-------

*En tiu ĉi artikolo estas uzita traduko de teksto el la artikolo Hernyótalpas lépcsőnjáró en la hungara Vikipedio.*
**Widnau** (prononcu *Vidnaŭ*) estas komunumo en la elektodistrikto Rejnvalo, Kantono Sankt-Galo, Svislando. Ĝi havis 8 293 loĝantojn je la 31-a de decembro 2007.

Geografio
---------

Widnau situas en la Suba Rejnvalo ĉe la bordo de la rivero Rejno, kiu formas la landlimon inter Svislando kaj Aŭstrio. Parto de la municipo Heerbrugg apartenas ankaŭ al la komunumo Widnau. La najbaraj komunumoj de Widnaŭ en Svislando estas Au-Heerbrugg en nordo, Balgach en oriento kaj Diepoldsau en sudo. Meze tra la komunumo fluas la Rheintaler Binnenkanal, kanalo, kiu fluas paralele al Rejno je ĝia orienta flanko en Svislando.

Trafiko
-------

Wiesenrainponto inter Lustenau (Aŭstrio) kaj Widnau (Svislando)
De la stacidomo Heerbrugg, kiu situas sur la teritorio de la najbara komunumo Au-Heerbrugg, Widnau facile atingeblas per lokaj aŭtobusoj. La komunumo ankaŭ havas aliron al la svisa aŭtovojo A13, kiu konektas Sankt-Margreto kun Sargans.

Ekonomio
--------

Komence de la 20-a jarcento en Widnau floris la brodadindustrio. en la 1920-aj jaroj la brodado tamen spertis grandan krizon. La sekvo estis senlaboreco kaj formigro. Per la malfermo de la viskozo-fabriko en la jaro 1924 estiĝis tamen alternativo al la brodado. Nuntempe Widnau estas la sidejo de multnobraj etaj kaj mezgrandaj entreprenoj kaj ankaŭ pro sia landlima situo meze en prospera regiono allogas ĉiam novajn firmaojn.

Historio
--------

La komunumo Widnau estiĝis nur en la 1-an de julio 1883 per sendependiĝo de la komunumo Diepoldsau. Widnau estis la lasta nova komunumo en Kantono Sankt-Galdo, kiu estiĝis per sendependiĝo de alia komunumo. Nuntempe la tendenco en Kantono Sankt-Galo estas kuningi kumunumojn al pli grandaj novaj komunumoj kaj urboj.

Bildaro
-------

* JakobdomoJakobdomo
* Doganejo WiesenrainDoganejo Wiesenrain
* Loĝkvartalo de WidnauLoĝkvartalo de Widnau

Vidu ankaŭ
----------

* Heerbrugg

Eksteraj ligiloj
----------------

* Kategorio Widnau en la Vikimedia Komunejo (Multrimedaj datumoj)

* Oficiala retejo de la komunumo Widnau

|  |  |  |  |
| --- | --- | --- | --- |
| 

| v • d • rKomunumoj de la elektodistrikto Rejnvalo |
| --- |
| maldekstraAltstätten SG • Au-Heerbrugg • Balgach • Berneck • Diepoldsau • Eichberg SG • Marbach SG • Oberriet SG • Rebstein • Rheineck SG • Rüthi SG • Sankt-Margreto • Widnau |  |

 |
**Voganj,** serbe **Вогањ** estas vilaĝo en Serbio, en aŭtonomio Vojevodio, en distrikto Srem (regiono), en municipo de Ruma.

Loko de la municipo en Serbio

Bazaj informoj
--------------

* Areo: 37  km²
* Koordinatoj: 45°00′07″N 19°45'06″E
* Supermara alteco: 123 m
* Loĝantaro: 1614 en 2002
* Poŝtkodo: 22429
* Telefonprefikso: 22
* Aŭtokodo: RU

Geografio
---------

Voganj situas inter Ruma kaj aŭtovojo.

Mapo pri municipo Ruma

Historio
--------

Dum fino de la mezepoko la regiono estis sub turka kontrolo. En 1807 Voganj estis centro de kamparana ribelo. Ĝis fino de la 1-a mondmilito la vilaĝo apartenis al Szerém, poste al Reĝlando de serboj, kroatoj kaj slovenoj, depost 1928 al Jugoslavio, fine al Serbio. En 2002 loĝis en Voganj 1413 serboj (88 %), 76 hungaroj, 29 jugoslavianoj, 25 kroatoj kaj aliaj.

Vidindaĵoj
----------

Vidu ankaŭ
----------

* Strukturo de Vojvodino

Fontoj
------

* Hungara kaj franca Vikipedioj

Eksteraj ligiloj
----------------

* Kategorio Voganj en la Vikimedia Komunejo (Multrimedaj datumoj)

* Mapo pri Voganj
|  |  |
| --- | --- |
|  | Por samtitola artikolo vidu la paĝon Wila (stacidomo). |

Pri la komunumo
---------------

**Wila** estas komunumo en la distrikto Pfäffikon, Kantono Zuriko, Svislando. Ĝi havis 1903 loĝantojn je la 31-a de decembro 2007.

Geografio
---------

Wila situas en la Tössvalo inter la komunumoj Turbenthal kaj Bauma. En oriento la komunumo limas al la komunumo Wildberg en la Kantono Turgovio.

Najbaraj komunumoj
------------------

La komunumo Wila limas en nordo kaj oriento al Turbenthal, en sudoriento al Fischingen (TG), en sudsudoriento al Sternenberg, en sudo al Bauma, kaj en okcidento al Wildberg.

Trafiko
-------

Wila situas ĉe la trajnlino de la Svisaj Federaciaj Fervojoj de Vinterturo al Rüti ZH, kio estas la iama Tössval-Fervojo kaj kie hodiaŭ cirkulas la regiona trajnlinio S26 de la Zurika Trafik-Unio.

Historio
--------

Okaze de arkeologiaj fosadoj dum la preĝejrenovigo inter la jaroj 1978 kaj 1980 oni trovis ŝpurojn de ligna preĝejo el la 7-a aŭ 8-a jarcento. La unua skriba mencio de la komunumo datiĝas el imposta dokumento de la Episkopejo Konstanco el la jaro 1275.

Vidu ankaŭ
----------

* Wila (stacidomo)

Eksteraj ligiloj
----------------

* Oficiala retejo de la komunumo Wila

  


|  |  |  |  |
| --- | --- | --- | --- |
| 

| v • d • rKomunumoj de la distrikto Pfäffikon |
| --- |
| Bauma • Fehraltorf • Hittnau • Illnau-Effretikon - Kiburgo - Lindau ZH - **Pfäffikon ZH** - Russikon - Sternenberg - Weisslingen - Wila - Wildberg ZH |  |

 |
|  |  |
| --- | --- |
|  | Por samtitola artikolo vidu la paĝon Wattwil (stacidomo). |



**Wattwil** estas komunumo en la elektodistrikto Togenburgo, Kantono Sankt-Galo, Svislando. Ĝi havis 8176 loĝantojn je la 31-a de decembro 2007. Al la komunumo apartenas la municipoj *Wattwil*, *Ricken* kaj la setlejoj aŭ kvartaloj *Bleiken*, *Scheftenaŭ*, *Bunt*, *Hochsteig*, *Chrummbach/Heiterswil*, *Hummelwald*, *Schönenberg*, *Steintal*, *Laad*, *Ulisbach*, *Schmidberg* kaj *Hänsenberg*.

Geografio
---------

Wattwil situas en Togenburgo ĉe la bordo de la rivero Turo proksimume en la mezo inter Wil SG kaj Wildhaus.

Trafiko
-------

Wattwil estas fervojnodo de la Svisaj Sudorientaj Fervojoj. En Wattwil kruciĝas la trajnlinioj de Sankt-Galo tra Rapperswil al Lucerno kaj de Wil SG al Neslaŭ. La komunumo estas ankaŭ la elirhaltejo de diversaj poŝtaŭtolinioj.

Historio
--------

La unua mencio de Wattwil datiĝas el la jaro 897 sub la nomo *Wattinwilare* (la bieno de Watto). En la 19-a jarcento kaj komence de la 20-a jarcento Wattwil estis signifa centro de tekstilindustrio. Hodiaŭ ankoraŭ multnombraj malnovaj fabrikoj atestas pri tio.

Vidu ankaŭ
----------

* Wattwil (stacidomo)

Eksteraj ligiloj
----------------

* Kategorio Wattwil en la Vikimedia Komunejo (Multrimedaj datumoj)

* Oficiala retejo de la komunumo Wattwil

|  |  |  |  |
| --- | --- | --- | --- |
| 

| v • d • rKomunumoj de la elektodistrikto Togenburgo |
| --- |
| Bütschwil • Ebnat-Kappel • Ganterschwil • Hemberg • Kirchberg • Krinau • Lichtensteig • Lütisburg • Mosnang • Neckertal (Brunnadern • Mogelsberg • Sankt-Peterzell) • Nesslau-Krummenau • Oberhelfenschwil • Stein • Wattwil • Wildhaus • Malnov-Sankt-Johano (Wildhaus • Malnov-Sankt-Johano) |  |

 |
Anna Wintour, ĉefeldonistino.
Kovrilpaĝo koresponda al majo de 1917.
***Vogue*** (franca vorto kiu signifas "Modo") estas usona gazeto pri modo, kiu estas eldonita en nombraj landoj. Temas pri ĉiumonta publikaĵo orientita ĉefe al la publiko interesata en novaj tendencoj pri modo. Ĝi estas konsiderata plej influa je tutmonda nivelo ĉar ĝin oni eldonas en 20 landoj. Ĝin distribuas *Condé Nast Publications*, kies sidejo estas en la usona urbo Novjorko. La unua numero aperis la 17an de decembro de 1892. Ĝi ekis kiel ĉiusemajna publikaĵo, post dusemajna, kaj nune estas ĉiumonata.

Kelkaj modaj entreprenoj rilataj kun Vogue
------------------------------------------

* Versace
* Chanel
* Gucci
* Dolce & Gabbana
* Prada
* Christian Dior
* Cartier
* Bvlgari
* Moschino
* Louis Vuitton

Eksteraj ligiloj
----------------

* Kategorio Vogue en la Vikimedia Komunejo (Multrimedaj datumoj)

* Retejo de Vogue Hispanio
* Retejo de Vogue Meksiko
* Retejo de Vogue Latinameriko
* Retejo de Vogue Japanio
* Retejo de Vogue (Usono)
* Retejo de Vogue UR
* Selekto de kovrilpaĝoj de la hispana eldono
|  |  |
| --- | --- |
|  Traduku | **Ĉi tiu artikolo uzas tre malbonan Esperanton aŭ estas verkita en alia lingvo.**

---

Se vi volas, vi povas ĝin korekti aŭ esperantigi. Se ne, post nelonge, ĝi estos forigata |

Wayraperú (Uajraperuo) estas aviadila entrepreno en Peruo, kiu estis fondita fare de la pioniro de la industrio perua Pedro KOECHLIN (51 % de la industrio) kaj la S-ro Germán EFROMOVICH (49 % de la industrio) direktoro de la grupo Synergy, kiu gastigas la firmaojn Avianca, OceanAir kaj VIP. S.A.

Komence Wayraperú alvenos al 13 urboj de la lando, tiel nivelo nacia kiel nivelo internacia. Inter la destinoj de Wayraperú oni renkontas: Limo, Arekipo, Takno, Kusko, Truĥijo, Talaro, Kaĥamarko, Ikito, Pukalpo, Haveno Maldonada, Tarapoto, Ĉiklajo, Tumbesio kaj Piuro.

Wayraperu operacias kun aeroplanoj F-100 kun kapacito por akomodi 89 turistojn en Banbudo Precipa kaj 8 en Unua Klaso (Inka Class).

Misiono
-------

Doni servojn uniajn kaj interkonektajn kun transporto de turistoj, kulpigo(?) kaj poŝto nacia kaj internacia kun kvalito kaj sekureco, bazas en la profesio de nia dungitaro kaj via legitimado kun la Peruo.

Vido
----

Esti la fluglinio gvidanta la merkaton internacian kaj nacian, rekonis kiel ilo generacia de la klarigo ekonomia kaj por la unio de la lando.

La kompanianoj de Wayraperú
---------------------------

Wayraperú kontas kun la apogilo de la Grupo Synergy, kiu havas longtempajn spertojn en la kampo de la aviado, kun tri fluglinioj kaj ilia kargo: Avianca (Kolombio), Ocean Air (Brazilo), VIP. S.A. (Ekvadoro).

Floto
-----

Wayraperú kontas kun moderna floto de aeroplanoj. F-100 konstruis por la Kompanio Fokker de Nederlando, la industrio plej granda en la mondo.

La F-100 estas aeroplanoj tre konfidaj, kun sistemoj tute komputeraj, kun motoroj Rolls-Royce, kiuj atingos eĉ 5 horoj de flugo kio estas egala 3578 kilometroj per rapideco de 800 kilometroj por horo.

Aktuale oni rekontas operaciantaj pli de 150 F-100 tutmonde, servante al pli ol 20 flugkompanioj inter ili: KLM, American Airlines, Tam Líneas Aéreas S.A. Mexicana de Aviación, Korean Air.

* Sidejoj: 97 sidejoj
* Kapacito: 5500 kiloj
* Rapideco: 800 kilometroj por horo
* Horoj de flugo: 5 horoj
* Alteco maksimuma: 10600 metroj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Webex de Cisco** estas usona kompanio, kiu disvolvas kaj vendas programaron por retaj kunsidoj aŭ *Video Teleconference Calls* (VTC).

Ĝi estis fondita en 1995 kiel *WebEx* fare de Subrah Iyar kaj Min Zhu kaj akirita fare de Cisco Systems en 2007.

Cisco Systems ofertas diversajn produktojn por reta kunlaborado inter privataj individuoj kaj kompanioj sub la nomo **Webex**. Ĉi tio inkluzivas, ekzemple, retkunsidajn solvojn, IP-telefonion, tujan mesaĝadon, dosiertranslokigon, ekrankundividon kaj aliajn funkciojn.

Por pli grandaj kompanioj aŭ asocioj ankaŭ aliaj helposolvoj disponeblas kiel ekzemple diversaj virtualaj kunvenejoj por povi kunsidi aŭ kunlabori internacie. Tiel ili ŝparas monon je transportkostoj kaj gajnas tempon.

La individuaj produktoj havas modulan strukturon kaj povas esti adaptataj kaj vastigataj laŭ propraj bezonoj. Krom aplikaĵoj por la moveblaj platformoj Android kaj iOS, estas ofertataj labortablaj klientoj (angle: desktop clients) por Vindozo, Linukso kaj macOS.

Referencoj
----------

1. ↑  (en) Om Malik, *Why Cisco paid $3.2B for WebEx? Arkivigite je 2020-06-13 per la retarkivo Wayback Machine*, Gigaom, la 15-an de marto 2007.

Vidu ankaŭ
----------

Reta kunsido

Eksteraj ligiloj
----------------

Webex-retejo
**Wildhaus-Malnov-Sankt-Johano** (germane *Wildhaus-Alt St. Johann*) estas komunumo en la elektodistrikto Togenburgo en Kantono Sankt-Galo, Svislando. Ĝi havis 2671 loĝantojn je la 1-a de januaro 2010.

Geografio
---------

La komunumo Wildhaus-Malnov-Sankt-Johano situas en la Supra Togenburgo, kiel nomiĝas la valo de la rivero Turo, kies fontoj situas sur la komunuma teritorio. La sudan limon de la komunumo formas la montoĉeno de la Churfirsten, la nordan la Alpstein-Masivo kun Säntis. Okcidente la komunuma teritorio etendiĝas ĝis la kulmino de la montpasejo Wildhaus. Al la komunumo apartenas la tri vilaĝoj Wildhaus, Malnov-Sankt-Johano, Starchenbach kaj Unterwasser.

La plej alta punkto de la komunumo situas sur alteco de 2502 m s.m. sur la kulmino de Säntis, la plej malalta punkto ĉe la bordo de la rivero Turo sur alteco de 860 m s.m.

Najbaraj komunumoj
------------------

La komunumo Wildhaus-Malnov-Sankt-Johano limas en nordokicdento al Nesslau-Krummenau, en nordo al Hundwil (AR), en sudoriento al Schwende (AI), en okcidento al Rüte (AI), en sudoriento al Sennwald, sudsudoriento al Grabs, en sudo al Valenurbo, en sudsudokcidento al Quarten, en sudokcidento al Amden, kaj en okcidento al Stein.

Trafiko
-------

Wildhaus-Malnov-Sankt-Johano situas ĉe la pasejvojo de Wattwil tra Wildhaus-Pasejo al Buchs.

Historio
--------

La komunumo Wildhaus-Malnov-Sankt-Johano estis fondita la 1-an de januaro 2010 per kunfandiĝo de la ĝis tiamaj aŭtonomaj komunumoj Wildhaus kaj Malnov-Sankt-Johano.

Vidu ankaŭ
----------

* Malnov-Sankt-Johano
* Wildhaus

Referencoj
----------

1. ↑  Fonto: Komunumaj ciferoj (retejo dela komunumo) Arkivigite je 2010-10-23 per la retarkivo Wayback Machine

Eksteraj ligiloj
----------------

* Kategorio Wildhaus-Malnov-Sankt-Johano en la Vikimedia Komunejo (Multrimedaj datumoj)

* Oficiala retejo de la komunumo Wildhaus-Malnov-Sankt-Johano

Ŝablono:Togenburgo (elektodistrikto)
**Wilen** (pronocu *viln*, ankaŭ nomita *Wilen ĉe Wil*, germane *Wilen bei Wil*) estas komunumo en la distrikto Münchwilen de Kantono Turgovio, Svislando. Ĝi havis 2 029 loĝantojn je la 31-a de decembro 2007.

Geografio
---------

Wilen situas ĉe la nororidenta deklivo de la monteto *Hummelberg*. La komunumo apartenas al la aglomeraĵo de la urbo Wil, en kies sud la komunumo situas. En la sudo de la komunumo situas la bela naturprotekta regiono *Ägelsee*, temas preskaŭ komplete marĉiĝinta lageto sude de Hummelberg. La plej alta punkto de la komunumo estas la pinto de Hummelberg sur la limo kun la municipo Busswil en Sirnach kun alteco de 683 m s.m..

Najbaraj komunumoj
------------------

La komunumo Wilen limas en sudo al Kirchberg (Kantono Sankt-Galo), en oriento al Rickenbach, en nordo al Wil (Kantono Sankt-Galo) kaj en okcidento al Sirnach.

Trafiko
-------

Wilen troviĝas en rekta najbareco de la urbo Wil SG kaj de tie atingeblas per loka buso numero 702, kiu cirkulas en duonhora kadenco. En Wil ankaŭ alvetureblas la nacia aŭtoŝeseo A1 de Sankt-Galo tra Zuriko al Berno.

Historio
--------

La unua dokumenta mencio de Wilen datiĝas el la jaro 1302 kiel *Wiile*. 

La hodiaŭa politika komunumo Wilen estis fondita la 1-an de januaro 1998 post disiĝo de Wilen de la antaŭa municipkomunumo Wilen-Rickenbach kadre de la turgovia komunumreformo.

Vidu ankaŭ
----------

* Aliaj lokoj kun la nomo Wilen

* Wilen TG en la Vikimedia Komunejo (Multrimedaj datumoj)
* Kategorio Wilen TG en la Vikimedia Komunejo (Multrimedaj datumoj)

Eksteraj ligiloj
----------------

* Oficiala retejo de la komunumo Wilen

Bildoj
------

* Preĝeja kaj komunuma centroPreĝeja kaj komunuma centro
* Preĝeja kaj komunuma centro internePreĝeja kaj komunuma centro interne
* Tombeja kapeloTombeja kapelo
* TombejoTombejo
* Malnova lernejoMalnova lernejo
* VilaĝeniroVilaĝeniro
* Restoracio SonneRestoracio Sonne
* Fresko de la drakomurdisto sur muro de la poŝtoficejo de WilenFresko de la drakomurdisto sur muro de la poŝtoficejo de Wilen

|  |  |  |  |
| --- | --- | --- | --- |
| 

| v • d • rKomunumoj de la distrikto Münchwilen |
| --- |
| Aadorf • Bettwiesen • Bichelsee-Balterswil • Braunau • Eschlikon • Fischingen • Lommis • **Münchwilen** • Rickenbach • Sirnach • Tobel-Tägerschen • Wängi • Wilen |  |

 |
|  |  |
| --- | --- |
|  | Por samtitola artikolo vidu la paĝon Wiesendangen (stacidomo). |

Pri la komunumo
---------------

**Wiesendangen** estas komunumo en la distrikto Vinterturo, Kantono Zuriko, Svislando. Ĝi havis 4466 loĝantojn je la 31-a de decembro 2007. Al Wiesendangen apartenas ankaŭ la periferiaj setlejoj *Attikon*, *Buch* kaj *Menzengrüt*.

Geografio
---------

Preĝejo de Wiesendangen
Fajrobrigadejo de Wiesendangen
Wiesendangen situas oriente de la urbo Vinterturo en iama marĉlando, kiu nun estas agrikulture utiligita. La komunumo apartenas al la Zurika Vinlando, pri kio atestas la vitejoj je la suda flanko de la montetoj sur la komunuma teritorio. Tra la centro de la vilaĝo kun sia bone konservita historia kerno fluas la rivereto *Wiesenbach*.

Trafiko
-------

La stacidomo Wiesendangen de la Svisaj Federaciaj Fervojoj situas ĉe la trajnlinio de Fraŭenfeld al Vinterturo kaj estas servita de la regionaj trajnlinioj S8 kaj S30 de la Zurika Trafik-Unio. Wiesendangen ankaŭ havas aliron al la svisaj aŭtovojoj A1 kaj A7.

Historio
--------

La nomo *Wiesendangen* etimologie ne rilatas al la germana vorto *Wiese* (esperante *herbejo*) sed devenas de la vorto *Wisent* por *eŭropa bizono*. En la unua skriba mencio de la komunumo el la jaro 804 oni legas latine: "in loco, qui dicitur Wisuntwangas" [loko nomita Wiesendangen]. En la 9-a jarcento la plej granda bienposedanto en Wiesendangen estis la Monaĥejo Sankt-Galo. Tiu posedaĵo tamen plurfoje ŝanĝis la posedanton al diversaj nobelaj familioj, ĝis finfine en la 15-a jarcento la tuta komunumo venis sub regado de la urbo Zuriko.

Asteroido Wiesendangen
----------------------

La planedeto 144096, kiu estis malkovrita la 23-an de januaro 2003 de la astronomo Markus Griesser portas honore al lia hejmkomunumo la nomon Wiesendangen.

Vidu ankaŭ
----------

* Wiesendangen (stacidomo)

Eksteraj ligiloj
----------------

* Oficiala retejo de la komunumo Wiesendangen

* Kategorio Wiesendangen en la Vikimedia Komunejo (Multrimedaj datumoj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Vinterturo |
| --- |
| Altikon • Bertschikon • Brütten • Dägerlen • Dättlikon • Dinhard • Elgg • Ellikon ĉe Turo • Elsau • Hagenbuch • Hettlingen • Hofstetten • Neftenbach • Pfungen • Rickenbach • Schlatt • Seuzach • Turbenthal • Wiesendangen • **Vinterturo** • Zell |  |

 |
Vojimposta pagejo sur la aŭtoŝoseo A61 apud Tuluzo, Francio.
Hongkong
Mondmapo de vojimpostlandoj
**Vojimposto** estas imposto pagenda por la uzo de konstruaĵoj, kiuj povas esti vojoj, pontoj, kaj nun ankaŭ aŭtovojoj kaj tuneloj kelkfoje ankaŭ por akvovojoj.

Historio
--------

Jam en la 11-a jarcento vojimpostoj estis kutimaj en la tuta Eŭropo. Ili estis enkondukitaj, ĉar tiam la financado de vojoj renkontis ĉiam pli da malfacilaĵoj. Per la vojimposto la vojaĝantoj (uzantoj) partoprenu la financadon, por kiu ofte la apudaj loĝantoj respondecis.

Vojimpostejoj estis ofte ĉe pontoj kaj pordegoj, ĉar tiaj ejoj estis malfacile eviteblaj kaj necesigis malpli oftan riparadon ol vojoj. Poste ili estis iom post iom forprenitaj, ĉar ili prezentis malhelpilon por libera komerco.

Urba vojimposto
---------------

 Pli detalaj informoj troveblas en artikolo Urba vojimposto.
Por senŝarĝigi la centron de urbegoj je trafiko kaj medipoluo, oni ekde 1975 enkondukis urbajn vojimpostojn. La unua urbo estis Singapuro, sed baldaŭ sekvis multaj eŭropaj urboj kiel Oslo, Londono, Stokholmo, ktp.

Vidu ankaŭ
----------


|  |  |
| --- | --- |
| Portala ikono | Portalo pri Juro |

* Urba vojimposto
* Vojimposta pagejo

* Kategorio Vojimposto en la Vikimedia Komunejo (Multrimedaj datumoj)
**Vojlovica,** serbe **Војловица,** germane **Wojlovitz,** hungare **Hertelendyfalva** [hertelendifalva] estas vilaĝo kaj ekstera parto de Panĉevo en Serbio, en aŭtonomio Vojvodino, en distrikto **Suda** Banato, en municipo de Panĉevo.

Vojlovica troviĝas en la verda municipo
Vojlovica troviĝas en urbo Panĉevo
Kalvinana preĝejo de Vojlovica

Bazaj informoj
--------------

* 44° 50′ 47″ N 20° 40′ 05″ O﻿ / ﻿44.84639 °N, 20.66806 °O﻿ / 44.84639; 20.66806 (mapo)Koordinatoj: 44° 50′ 47″ N 20° 40′ 05″ O﻿ / ﻿44.84639 °N, 20.66806 °O﻿ / 44.84639; 20.66806 (mapo)
* Areo:  km²
* Alto super marnivelo: m
* Loĝantaro: 8500
* Poŝtkodo: 25282
* Telefonprefikso: +381 25
* Aŭtokodo: PA

Situo
-----

Vojlovica troviĝas apud Panĉevo.

Historio
--------

Dum regado de Osmana Imperio la loko ne estis loĝata. En 1868 germanoj kaj slovakoj fondis la vilaĝon. Ili estis rifuĝintoj pro inundo. En 1883 alvenis hungaroj el la fora Bukovino. En 1910 vivis en Hertelendyfalva 2920 homoj. Ĝis Traktato de Trianon la vilaĝo apartenis al Hungara reĝlando, al Torontál, al distrikto de Pancsova, poste al estonta Jugoslavio, ekde 2006 kiel Serbio. Inter 1941-1944 la germana armeo okupis la vilaĝon. Vilaĝservo estas poŝto.

Vidindaĵoj
----------

* kalvinana preĝejo de 1902 kaj de 1884
* luterana preĝejo

Vidu ankaŭ
----------

* Strukturo de Vojvodino

* Kategorio Vojlovica en la Vikimedia Komunejo (Multrimedaj datumoj)
**Wilhelm Ferdinand BENDZ** (naskiĝinta la 20-an de marto 1804 en Odense, mortinta la 14-an de novembro 1832 en Vicenza) estis dana pentristo. Lia stilo estis modela por la t.n. Ora epoko dania (ĝenropentrado).

Vivo
----

Post finstudo ĉe la Reĝa akademio de Belaj artoj de Danio en Kopenhago (kie oni aljuĝis al li medalojn kaj premiojn) li laboris en la ateliero de Christoffer Wilhelm Eckersberg. Li interesiĝis ankaŭ pri la germana pentrado kaj kopiis la
la germanajn artistojn; tiun ĉi stilon li mem lernigis al si. La poste vivantoj ĉefe admiris liajn portretojn. Sed la multo de liaj alegoriaj artaĵoj kaj scenaj ĝenraĵoj estis iam pli altestimataj ol la portretoj. Li perfekte mastris la teknikon de la mikso klara-malklara *(clair-obscur)*.

Hans Christian Andersen ege ŝatis lin. Li vivigis lin en la rakonto *La bronza apro*. Ĝia intrigo okazas en Florenco. Okaze de lia lasta vojaĝo en Italujon Bendz malsaniĝis kaj mortis fakte en Italujo.

Bendz postlasiis multajn portretojn de siaj samtempuloj kiuj videblis en la muzeo "Statens Museum for Kunst" en Kopenhago. Inter liaj plej konataj biloj nombriĝas *Fumantoj* kie li bildigis amikojn konvenintajn por fumi kune.

Bildaro
-------

* 
* 
* 
* 
*

Fonto
-----

*En tiu ĉi artikolo estas uzita traduko de teksto el la artikolo Wilhelm Ferdinand Bendz en la franca Vikipedio.* 

* Kategorio Wilhelm Bendz en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 584835
* GND: 12359426X
* LCCN: no96040531
* VIAF: 57524576
* ISNI: 0000 0000 6683 2150
* SUDOC: 035028394
* BNF: 125714990
* ULAN: 500014668
* RKD: 6445
 |